Diari Oficial de la Generalitat Valenciana


Sumari del DOGV 4529, del 24-06-2003 (2003/7240)

ORDE de 4 de juny de 2003, de la Conselleria de Cultura i Educació, per la qual es modifica l'autorització al centre docent privat d'Educació Especial San José Niños Sordos, de València.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2003/7240


Data del document
:   04-06-2003

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament privat
    * centre d'ensenyament

ORDE de 4 de juny de 2003, de la Conselleria de Cultura i Educació, per la qual es modifica l'autorització al centre docent privat d'Educació Especial ?San José Niños Sordos?, de València. [2003/X7240]
  
L'expedient ha sigut iniciat a instància del representant de la titularitat del centre docent privat d'Educació Especial ?San José Niños Sordos?, número de codi 85925993, situat al carrer Doctor Sumsi, 5, de València, el qual sol·licita la modificació de l'autorització de l'Educació Especial que disposa el centre, així com l'autorització d'obertura i funcionament dels nivells d'Educació Infantil, segon cicle i Educació Primària.
  
Actualment el centre docent privat ?San José Niños Sordos- està configurat d'Educació Especial, i compta amb unitats d'Educació Especial Específica i unitats del nivell d'Educació Secundària Obligatòria.
  
La Direcció General de Centres Docents ha declarat, mitjançant resolució de data 5 de juliol de 2002, l'adequació de les instal·lacions proposades, pel que fa a espais educatius, a allò disposat en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, introduint per tant els nivells d'Educació Infantil i Educació Primària.
  
L'expedient ha sigut tramitat per la direcció territorial de Cultura i Educació de València, i inclou l'informe favorable de la Unitat Tècnica de Construccions i l'informe favorable de la Unitat d'Inspecció Educativa referent a la relació de professors i titulacions respectives.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Únic
  
Autoritzar l'obertura i funcionament en els nivells d'Educació Infantil i Educació Primària i la modificació de l'autorització actual, al centre que a continuació s'indica en els termes que s'hi especifiquen.
  
Centre: SAN JOSÉ NIÑOS SORDOS
  
Titular: Congregació Germanes Franciscanes de la Immaculada, Província Nostra Senyora dels Desemparats.
  
Adreça: C/ Doctor Sumsi, 5
  
Localitat: València
  
Província: València
  
Codi: 22850452
  
El centre queda configurat en la seua totalitat amb la següent composició:
  
- 3 unitats d'Educació Infantil, segon cicle, amb 72 llocs escolars.
  
- 6 unitats d'Educació Primària, amb 150 llocs escolars.
  
- 4 unitats d'Educació Secundària Obligatòria, amb 120 llocs escolars.
  
- 3 unitats d'Educació Especial Específica, amb 34 llocs escolars.
  
- 1 unitat d'Educació Especial (suport a la integració), amb 15 llocs escolars.
  
DISPOSICIONS ADDICIONALS
  
Primera
  
Atés que, segons l'informe del Servici d'Inspecció Educativa, la titularitat del centre s'ha compromès a completar el personal docent necessari, el titular haurà d'aportar les titulacions corresponents, davant de la Direcció Territorial de València, que les aprovarà, una vegada dispose de l'informe previ de la Inspecció Educativa, abans de l'inici de les activitats educatives corresponents.
  
Segona
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 4 de juny de 2003
  
El conseller de Cultura i Educació,
  
MANUEL TARANCÓN FANDOS